****

**PUČKA KNJIŽNICA I ČITAONICA DARUVAR**

STJEPANA RADIĆA 5

43500 DARUVAR

**KLASA: 406-03/25-01/01**

**URBROJ: 2103-03/42-01-25-01**

Daruvar, 10.3.2025. godine

Na temelju članka 120. Pravilnika o proračunskom računovodstvu i Računskom planu (NN br.158/23) i članka 18. Statuta Pučke knjižnice i čitaonice Daruvar, ravnateljica Pučke knjižnice i čitaonice Daruvar, Romana Horvat dana 10.3.2025. godine donosi:

ODLUKU

**o razvrstavanju dugotrajne nefinancijske imovine u proizvedenu dugotrajnu nefinancijsku imovinu ili sitni inventar te o obavljanju ispravka vrijednosti**

**Članak 1.**

Imovina se početno iskazuje po trošku nabave (nabavnoj vrijednosti) odnosno, po procijenjenoj vrijednosti.

Trošak nabave (nabavnu vrijednost) nefinancijske imovine čini kupovna cijena uvećana za carine, nepovratne poreze, troškove prijevoza i sve druge troškove koji se mogu izravno dodati troškovima nabave i osposobljavanja za početak upotrebe.

**Članak 2.**

Dugotrajna imovina je financijska i nefinancijska imovina čiji je vijek upotrebe duži od jedne godine i koja duže od jedne godine zadržava isti pojavni oblik.

Proizvedena dugotrajna nefinancijska imovina čiji je pojedinačni trošak nabave (nabavna ili procijenjena vrijednost) niži od 464,53 eura može se otpisati jednokratno, stavljanjem u upotrebu uz obvezu pojedinačnog ili skupnog praćenja u korisnom vijeku upotrebe.

Kratkotrajna nefinancijska imovina je imovina namijenjena obavljanju djelatnosti ili daljnjoj prodaji u roku kraćem od godinu dana.

Dugotrajna imovina se i nakon što je u cijelosti otpisana, zadržava u evidenciji i iskazuje u bilanci do trenutka prodaje, darovanja, drugog načina otuđenja ili uništenja.

**Članak 3.**

Predmeti iste vrste dugotrajne nefinancijske imovine razvrstavaju se u istu skupinu računa.

**Članak 4.**

Sitni inventar čine predmeti kratkotrajne i dugotrajne proizvedene nefinancijske imovine koji se ne utroše jednokratnom upotrebom u procesu poslovanja, a malom vrijednosti smatra se pojedinačna nabavna vrijednost manja od 464,53 eura.

U smislu stavka 1. ovog članka, sitnim inventarom smatraju se sljedeći predmeti dugotrajne imovine male vrijednosti, koji se otpisuju jednokratno stavljanjem u upotrebu:

* plastifikatori i sl.
* miševi, tipkovnice, vanjski tvrdi diskovi, ostala informatička oprema, npr. zvučnici i sl.
* mobiteli, lusteri, svjetiljke, tepisi, okviri za slike i sl.
* umjetna božićna drvca
* posuđe, šalice, zdjelice i sl.
* grijalice, ogledala, vodokotlići i sl.
* vatrogasni aparati i mali kućanski aparati
* alati, produžni kablovi i sl.
* ljestve, zastave, vješalice, metalne police i sl.

Sitni inventar u upotrebi obavezno se zadržava u evidenciji i iskazuje u bilanci do trenutka prodaje, darovanja, drugog načina otuđenja ili uništenja.

**Članak 5.**

Dio imovine čiji je vijek trajanja duži od jedne godine, a vrijednosti nabave manje od 464,53 eura, evidentirat će se kao dugotrajna imovina ukoliko se radi o sljedećoj imovini:

* 0221 UREDSKA OPREMA I NAMJEŠTAJ

02211 Računala i računalna oprema – prijenosno računalo, računalo, monitor, pisač, tablet i sl.

02212 Uredski namještaj – uredska stolica, stolica, stol, ladičari, komode, ormari, fotelje, stolići, regali, police, vješalice i sl.

02219 Ostala uredska oprema i sl. – rolo s platnom, projektor, plastifikator

* 0222 KOMUNIKACIJSKA OPREMA

02221 Radio i TV prijemnici

02222 Telefoni i ostali telekomunikacijski uređaji

02223 Telefonske i telegrafske centrale s pripadajućim instalacijama

02229 Ostala komunikacijska oprema – antena i sl.

* 0223 OPREMA Z AODRŽAVANJE I ZAŠTITU

02231 Oprema za grijanje, ventilaciju i hlađenje – klima uređaj, hladnjak, bojler, plinska peć, pumpa za grijanje i sl.

02232 Oprema za održavanje prostorija – usisavači

02233 Oprema za protupožarnu zaštitu – protupožarni aparati

02239 Ostala oprema za održavanje i zaštitu – sustav video nadzora i sl.

* UREĐAJI, STROJEVI I OPREMA ZA OSTALE NAMJENE

02271 Uređaji

02272 Strojevi

02273 Oprema – sudoper

Vrijednost navedene dugotrajne nefinancijske imovine ispravljat će se po prosječnim godišnjim stopama linearnom metodom.

**Članak 6.**

Početak ispravka vrijednosti proizvedene dugotrajne nefinancijske imovine je prvi dan mjeseca koji slijedi iza mjeseca u kojem je sredstvo stavljeno u upotrebu. Iznimno, vrijednost knjiga, umjetničkih djela i ostalih izložbenih vrijednosti u pravilu se ne ispravljaju (članak 120. Pravilnik o proračunskom računovodstvu i Računskom planu NN 158/23). Pod knjigama se podrazumijevaju knjige koje se čuvaju pohranjene i ne koriste se u procesu pružanja usluga.

**Članak 7.**

Ova Odluka objavit će se na mrežnoj stranici knjižnice i oglasnoj ploči knjižnice, a primjenjuje se od 1.1.2025. godine.

**RAVNATELJICA:**

Romana Horvat, prof. i viši knjižničar